কদিন ধরিয়া বেশ চিন্তার মধ্যে রহিয়াছি।কারণ বয়স হইতেছে ,আর বয়স হইলে নাকি স্মার্ট হইতে হয়।আপাততঃ ইহাই আমার চিন্তার প্রধান কারণ।ইহা ছাড়া বাপের হোটেল ছাড়াটা খুব করিয়া উচিত,তাহাও একখানা বিবেচ্য বিষয়।আর সেই জন্য কারোও সামনে দাঁড়াইতে হইলে নাকি স্মার্ট হইতে হইবে।নহিলে কুচ নেহি হো গা।সুতরাং আমাকে স্মার্ট হইতেই হইবে।আপাততঃ এই মিশন  নিয়াই আমার ব্যস্ততা।    তবে এই মিশন যে আমি নিজে নিজে সামলাইত পারিব না,তাহা অবশ্য আমি ভাল করিয়াই জানি।এর জন্য আগে হোক পরে হোক দোস্ত ফাহিমের কাছে যাইতে হইবে তাহা আমি ভাল করিয়াই জানি।যেহেতু সে আমার অন্ধের যষ্টি ,আমার শেষ ভরসা ।সুতরাং দেরী করিয়া আর লাভ কী?ফাহিমের কাছে সব খুলিয়া বলিলাম।সে বলিল,দেখ দোস্ত স্মার্টনেসের সংজ্ঞাখানা পরে বলি,আগে হাল জামানার স্মার্টনেস সম্পর্কে তোকে বলি।  বল।  বর্তমানে স্মার্ট হইতে হইলে সব সময় ছালার বস্তা পড়িয়া থাকিতে হইবে।ভাল বাংলায় মানে ইংরেজীতে তাহকে আদর করিয়া বলা হয়  জিন্স।ইহার বিশেষ স্থানে স্থানে ছিড়া থাকিলে আরো ভাল।রংচটা হইলে তো কথাই নাই।ইহার আরো কিছু বিশেষ বৈশিষ্ট থাকিতে হইবে।কোনভাবেই যাতে ইহার ঝুল রাস্তার ঝাড়ু দেওয়া হইতে বঞ্চিত না হয় সেদিকেও লক্ষ্য রাখিতে হইবে।আর যতদিন উহা ধোয়া না যাইবে ,তত বেশী ইহাতে বোনাস নাম্বার দেওয়া যাইবে।গায়ের জামা ছোট হইয়া যদি গেঞ্জী বড় হয় তাহা হইলেও কোন আপত্তি নাই।আবার বাহিরে গেঞ্জী পড়িলেও যেন ভেতরের গেঞ্জীর অস্তিত্ব ভালভাবে প্রকাশ পায় সেদিকেও লক্ষ্য রাখিতে হইবে।চেহারায় কোনভাবেই দাঁড়ি থাকা যাইবে না।অবশ্য দেবদাস মার্কা খোঁচা খোঁচা দাঁড়ি  থাকিলে অবশ্য সমস্যা নাই।মাঝে মাঝে গোফ বাবুও হওয়া যাইবে আবার মাকুন্দাও হওয়া যাইবে।তাহাতে কোন অসুবিধা নাই।মাঝে মাঝে যদি গোঁফ ঠোটের উপর আসিয়া কার্ণিশের কাজ সামলাইয়া নেয় ইহা হবে তাহার এক্সট্রা যোগ্যতা।ছেলে হইলে চুল বড় করা হইল স্মার্টনেসের লক্ষণ।আর যদি মেয়ে হয় তাহয়া হইলে চুল যত ছোট হইবে ততই ভাল,অন্তত এই লাইনে ।  সত্যি?! আর কিছু ?  জান বাহির হইয়া গেলেও সিগারেট টানিতে হইবে ।প্যাকেটা অবশ্যই দামি ব্র্যান্ডের হওয়া চাই।অবশ্য ভিতরে আবুল বিড়ি হইলেও সমস্যা নাই।আর পানি অথবা অন্য কিছু খাওয়ার সময় অবশ্যই বাম হাতে খাইতে  হবে ,কোনভাবেই ডান হাতে খাওয়া যাইবে না।  আর?  পারিস আর না পারিস কথায় কথায় ইংরেজী বলিতে হইবে।ভুল হইলে কোন সমস্যা নাই ,কারণ যাহারা এই জাতের স্মার্ট তাদের খুব কম লোকই সঠিকটা জানে।  আর...  কথা আরো রহিয়াছে।  কি সেইটা ?  সেইটা হইল,ভুলেও আল্লাহ খোদার নাম নেওয়া যাইবে না।  ইহা কিভাবে সম্ভব?  মনে কর তুই একখানা সুন্দর পাখি দেখিলি।স্বাভাবিক ভাবেই আমাদের মুখ হইতে বাহির হইয়া আসে সুবহানাল্লাহ্u200c।কিন্তু ইহা করিলে তুই আর স্মার্ট হইতে পারিবি না। তুই যদি তাহাদের মত স্মার্ট হইতে চাস তাহলে  বলিতে হইবে,ওয়াও! বিধাতা কি সুন্দর পাখি সৃষ্টি করিয়াছেন!নামাজের সময় কোন কারণে যদি বলিতে হয়, তাহা হইলে বলিতে হইবে,প্রার্থনার সময় হইয়াছে।নামাজের কথা মুখেও আনা যাইবে না।ইহা বর্তমান যামানার স্মার্টনেসের খেলাফ।মুখে সবসময় হিন্দি বা ইংরেজী বা দুর্বোধ্য কোন ভাষার গানের কলি থাকিতে হইবে।যদি এইসব করিতে পারিস তাহা হইলে মোটামুটি মানের স্মার্ট হইতে পারিস।  কিন্তু ইহা কিভাবে সম্ভব ? এইগুলির একখানাও তো আমার মধ্যে নাই।তাহা হইলে কি আমার কপালে স্মার্ট হওয়া জুটিবে না?  আমিও তো তাহাই ভাবিতাছি।অবশ্য সমাধানও একখানা  ভাবিয়া রাখিয়াছি।  কেমন?  শোন।স্মার্টের যথাযথ সংজ্ঞা হইল,যথাযথ পরিবেশে যথাযথ আচরণ করা।  ঠিক।  এই ঠিকের মাঝেও কথা রহিয়াছে।হিন্দুদের পূজার পরিবেশে গিয়া হিন্দুদের মত পুজা করা কিন্তু যথাযথ নহে।কোন কারণে ছেলকে যদি মেয়ের কাছে যাইতেই হয়,তাহ হইলে তাহকেও মেয়ের মতই আচরণ করিতে হইবে ইহাও স্মার্টনেসের আলামত নয়।কোন বিদেশী মানুষের সাথে যিদি সাক্ষাৎ করিতেই হয় তাহা হইলেও তাহাদের কালচারে কালচারিত হইয়া যাওয়া যাইবে না।  তবে............?  ইহাই হইল আসল কথা ।আমার কাছে স্মার্টনেসের ঐ সংজ্ঞাই ঠিক মনে হয় ।তবে  ইহার সাথে আরো কিছু আছে।  যেমন.........?  যোগ যাহা করিতে হইবে তাহা হইল,নিজের স্বকীয়তা বজায় রাখিয়া যথাযথ আচরণ করা,ইহাই আমার কাছে স্মার্টনেস।তুই যেই পরিবেশেই গমন করিস না কেন,তোকে প্রথমত মনে রাখিতে হইবে তুই একজন মুসলমান,দ্বিতীয়ত বাংলাদেশী,তৃতীয়ত তুই একজন পুরুষ,তারপর তোকে মনে রাখিতে হইবে তুই কোন সমাজের প্রতিনিধিত্ব করিতেছিস।এইসব খেয়াল রাখিয়া যদি যথাযথ আচরণ করিতে পারিস তবে ইহাই হইবে অরিজিনাল স্মার্টনেস।  দোস্ত ধন্যবাদ তোকে।  কারণ?  কারণ তুই এর আগে আমকে যাহা বলিতেছিলি তাহাতে আমার মনে  হইতেছিল আমি বুঝি একেবারেই অচল মাল।কিন্তু এখন মনে হইতেছে আমিই যথাযথ স্মার্ট।তবে একটু শান দিয়া লইতে হইবে আর কি।ব্যাপার না।  ফুরফুরে মনটা লইয়াই আমি রাস্তায় নামিয়া পরিলাম।